Koreya shifokorlari o‘zbekistonlik bolalarni ko‘rikdan o‘tkazdi

“Sog‘lom avlod uchun” xalqaro xayriya jamg‘armasi va Koreya Respublikasining Yonsey universiteti qoshidagi Severance gospitali bilan hamkorlikda ishlab chiqilgan loyiha doirasida mazkur gospital shifokorlari Toshkent shahri va viloyati tumanlarida kam ta’minlangan, ijtimoiy himoyaga muhtoj oilalar farzandlarini chuqurlashtirilgan tibbiy ko‘rikdan o‘tkazdi. Bu haqda O‘zA xabar berdi.

Tibbiy ko‘riklar 10—11-fevralda “Sog‘lom avlod uchun” xalqaro xayriya jamg‘armasi Tibbiy-ijtimoiy markazida, 12—13-fevralda esa Toshkent viloyatining O‘rta Chirchiq bolalar shifoxonasida o‘tkazildi.

Avval xabar berganimizdek, Severance klinikasi professorlari tomonidan Toshkent pediatriya tibbiyot institutida shifokorlar, tibbiyot xodimlari, mazkur institut magistrant va talabalari uchun ma’ruzalar o‘qiladi.